د پروان ولایت د افغانی سرې میاشتې نماینده ګۍ ریاست د ځوانانو او رضاکارانو په روزنیز کلوپ کې د انګلیسی ژبې د (Let's Go1) او (Let's Go 2) کتابونو او د کمپیوټر د (Windows 10) ټولګیو د شاوخوا (40) تنو زده کوونکو څخه ازموینه واخیستل شوه! نن سه شنبه د روان ١٤٤٤ سپوږمیزکال د ذې الحجې میاشتې په ٢ مه چې د ۱۴۰٢ لمریزکال د غبرګولی میاشتې له ٣٠ مې نېټې سره سمون لری د پروان ولایت د افغانی سرې میاشتې نماینده ګۍ ریاست د ځوانانو او رضاکارانو په روزنیز کلوپ کې د انګلیسی ژبې د (Let's Go1) او (Let's Go 2) کتابونو او د کمپیوټر د (Windows 10) ټولګیو د شاوخوا (40) تنو زده کوونکو څخه ازموینه واخیستل شوه. د ازموینې په جریان کې د ځوانانو او رضاکارانو د کلوپ مدیر ښاغلی عبدالمنیر شهاب زده کوونکو ته د ازموینې د اصولو د بیانولو ترڅنګ د زده کړو او تعلیم پر اهمیت خبرې وکړې او د افغانی سرې میاشتې ټولنې د ښوونیز بهیر په اړه یې معلومات وړاندې کړه او زده کوونکو ته یې ډاډ ورکړ چې د پروان ولایت د ځوانانو او رضاکارانو د کلوپ مدیریت دروازې ستاسې پر مخ خلاصې دی او دا تعهد لری ترڅو د ځوانانو په سالمه روزنه کې خپل فعال رول ادا کړی. ددې ترڅنګ یې د ازموینې ګډونوالو ته ډاډ ورکړ چې د ازموینې پایلې به په شفاف ډول اعلانیږی او بریالی زده کوونکی به نوو ټولګیو ته معرفی شی. همدارنګه د رضاکارو استاذانو په استازولۍ ښاغلی رامش میرزایی د ازموینې په اړه په انګلیسې ژبه مختصر معلومات هم وړاندې کړه. یاده دې وی چې اوسمهال د پروان ولایت د ځوانانو او رضاکارانو د کلوپ مدیریت اړوند ټولګیو کې شاوخوا (100) تنه زده کوونکی په مختلفو بخشونو کې په زده کړو بوخت دی او په نزدې راتلونکې کې به د نماینده ګۍ په داخل کې د شاوخوا (70) زده کوونکو فراغت غونډه هم دایره شی. د افغانی سرې میاشتې ټولنه د خپلو روزنیزو او تعلیمی خدمتونو په برخه کې د ولس په خدمت کې ده! د پروان ولایت د افغانی سرې میاشتې نماینده ګۍ ریاست د نشراتو مدیریت 08:56 PM 08:56 PM 09:00 PM 0:14 09:01 PM 0:23 09:04 PM 0:33 مع